Projektas



KĖDAINIŲ RAJONO SAVIVALDYBĖS TARYBA

**SPRENDIMAS**

**DĖL KĖDAINIŲ RAJONO SAVIVALDYBĖS TARYBOS 2018 M. RUGSĖJO 28 D. SPRENDIMO NR. TS-158 „DĖL KĖDAINIŲ RAJONO SAVIVALDYBEI SKIRTŲ MOKYMO LĖŠŲ PASKIRSTYMO IR NAUDOJIMO TVARKOS APRAŠO PATVIRTINIMO“ PAKEITIMO**

2020 m. spalio 14 d. Nr. SP-248

Kėdainiai

Kėdainių rajono savivaldybės taryba n u s p r e n d ž i a:

1. Pakeisti Kėdainių rajono savivaldybei skirtų mokymo lėšų paskirstymo ir naudojimo tvarkos aprašą, patvirtintą Kėdainių rajono savivaldybės tarybos 2018 m. rugsėjo 28 d. sprendimu Nr. TS-158 „Dėl Kėdainių rajono savivaldybei skirtų mokymo lėšų paskirstymo ir naudojimo tvarkos aprašo patvirtinimo“:

1.1. Papildyti 22 punktu ir jį išdėstyti taip:

„22. Mokymo lėšos skaitmeninio ugdymo plėtrai mokykloms skiriamos pagal švietimo, mokslo ir sporto ministro nustatytus reikalavimus atitinkantiems skaitmeniniams mokymo(si) ištekliams, priemonėms ir informacinių bei komunikacinių technologijų įrangai įsigyti, kuriai gali būti skiriama ne daugiau kaip 30 procentų lėšų, taip pat mokytojų skaitmeninio raštingumo kompetencijai tobulinti pagal skaitmeninio raštingumo programas, atitinkančias švietimo, mokslo ir sporto ministro nustatytus reikalavimus“.

2. Pavesti vykdyti sprendimą švietimo įstaigų vadovams.

Savivaldybės meras

Jolanta Sakavičienė Arūnas Kacevičius Julius Lukoševičius Dalius Ramonas

2020-10- 2020-10- 2020-10- 2020-10-

Rūta Švedienė

2020-10-

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS TARYBOS 2018 M. RUGSĖJO 28 D. SPRENDIMO NR. TS-158 „DĖL KĖDAINIŲ RAJONO SAVIVALDYBEI SKIRTŲ MOKYMO LĖŠŲ PASKIRSTYMO IR NAUDOJIMO TVARKOS APRAŠO PATVIRTINIMO“ PAKEITIMO**

2020 m. spalio 8 d.

Kėdainiai

**Parengto sprendimo projekto tikslai.**

Pakeisti savivaldybei skirtų mokymo lėšų paskirstymo ir naudojimo tvarkos aprašą.

**Sprendimo projekto esmė, rengimo priežastys ir motyvai.**

Vadovaujantis Lietuvos Respublikos Vyriausybės 2018 m. liepos 11 d. nutarimu Nr. 679 „Dėl mokymo lėšų apskaičiavimo, paskirstymo ir panaudojimo tvarkos aprašo patvirtinimo“ pakeitimo“ pakeistas mokymo lėšų paskirstymo ir naudojimo tvarkos aprašas ir papildyta šiuo punktu:

1.22. Mokymo lėšos skaitmeninio ugdymo plėtrai skiriamos pagal švietimo, mokslo ir sporto ministro nustatytus reikalavimus atitinkantiems skaitmeniniams mokymo(si) ištekliams, priemonėms ir informacinių bei komunikacinių technologijų įrangai įsigyti gali būti skiriama ne daugiau kaip 30 procentų lėšų, taip pat mokytojų skaitmeninio raštingumo kompetencijai tobulinti pagal skaitmeninio raštingumo programas, atitinkančias švietimo, mokslo ir sporto ministro nustatytus reikalavimus.

**Lėšų poreikis.**

Papildomos lėšos 52,1 tūkst. Eur skaitmeninio ugdymo plėtrai nuo 2020 m. rugsėjo 1 d. skiriamos iš specialios tikslinės dotacijos ugdymo reikmėms finansuoti.

**Laukiami rezultatai.**

Pakeistas savivaldybei skirtų mokymo lėšų paskirstymo ir naudojimo tvarkos aprašas.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Biudžeto ir finansų skyriaus vedėja Jolanta Sakavičienė